Strakënaja

Strakënaja ose Thonuzi (greqisht Οθωνοί/Othoní, italisht Fanò) është një ishull grek në detin Jon pranë Korfuzit. Ka më pak se 400 banorë (2011).

 Emri 
Thonuzi dhe Othanasi rrjedhin nga emri grek i ishullit (Othoni). Në shqip përdoret kryesisht emri Strakëná që mendohet se vjen nga greqishtja dorike Aστακονήσι/Astakonisi që do të thotë karavidhe. Emri i Strakënasë përdoret edhe në mallkimet e Kallaratit dhe Dhërmiut ("Vafsh në Strakëna!"). Gjendet po ashtu në një këngë himarjote:
Qeparotë në Himarë
Muarr gjemit' e vanë
Kaluanë Strakënanë

 Historia 
Strakënaja gjatë kohës së Perandorisë Osmane shpesh u bë shtrehë të familjeve të arratisura nga Piluri (pas 1650), Qeparoi dhe Kallarati. Fisi Bragjinaj nga Qeparoi mërgoi drejt Strakënasë për shkak të konflikteve ndërfisnore me fshatrat Borsh dhe Kuç. 

 Gjeografia 
Strakënaja ndodhet në detin Jon, përballë Himarës dhe në veriperëndim të Korfuzit. Ndodhet 20 milje detare larg nga bregu i Himarës. Rreth 6,6 milje detare në lindje të Strakënasë ndodhet ishulli i Dymalit.

 Vendbanimet 
Lagjet janë: Ammos, Argyratika, Arvanitika, Benardatika, Dafni, Horio i Thonuzit, Kasimatika, Katsouratika, Mastoratika, Pagkalatika, Papadatika, Thonuzi, Vitsetzatika.

 Shih edhe 

 Mathraqi

 Referime 

Kategoria:Ishuj
Kategoria:Ishuj (Greqi)